4. Tobaks- og nikotinpolitik for Favrskov Kommune (Åben)
Tidl. politisk behandling BY, 26.08.14, pkt. 141
Forventet sagsgang
ØK, BY
Lovgrundlag
Lov om røgfri miljøer
SAGENS INDHOLD
Byrådet skal i denne sag tage stilling til en opdatering af Favrskov Kommunes 
rygepolitik (vedlagt), som Byrådet vedtog i efteråret 2014 med ikraftræden fra 1. 
januar 2016. 
Favrskov Kommune var i 2016 en af de første kommuner til at indføre røgfri arbejdstid. Det generelle forbud 
mod rygning i arbejdstiden har i de mellemliggende år bidraget til at skabe sunde og attraktive 
arbejdspladser med et godt arbejdsmiljø. 
Siden 2016 er en række tobaks- og nikotinprodukter blevet mere udbredte og populære. Med henblik på at 
forebygge at ansatte, borgere og besøgende udsættes for sundhedsskadelige effekter og anden 
uhensigtsmæssig påvirkning i relation til brugen af tobaks- og nikotinprodukter er der udarbejdet et forslag 
til opdatering af rygepolitikken. Opdateringen består blandt andet i, at rygepolitikken skifter navn til ”Tobaks- 
og nikotinpolitik for Favrskov Kommune”. 
Forslaget til tobaks- og nikotinpolitik indeholder en stramning af den gældende rygepolitik, idet der indføres 
et generelt forbud mod, at ansatte ved [adresse] anvender tobaks- og nikotinprodukter i 
arbejdstiden. Medarbejdere må gerne ryge og anvende tobaks- og nikotinprodukter, hvis de udfører arbejde 
i deres eget hjem – det gælder imidlertid ikke for dagplejere.
I politikken er det præciseret, at ansatte ikke må anvende tobaks- og nikotinprodukter, hvis de bærer 
uniform, navneskilt og lignende fra [adresse] – det gælder både inden for og uden for 
arbejdstiden. 
Forbuddet omfatter alle former for tobaks- og nikotinprodukter, herunder cigaretter, e-cigaretter, røgfrie 
tobaks- og nikotinprodukter som fx snus, nikotinposer og tyggetobak m.m. 
Nikotinafvænningsprodukter, der er godkendt af Lægemiddelstyrelsen, er undtaget, så længe brugen af 
disse ikke kan forveksles med almindelige tobaks- og nikotinprodukter. 
Der er fortsat et generelt forbud mod rygning og brug af e-cigaretter i [adresse] bygninger og 
på udendørsarealer i tilknytning til bygningerne samt i kommunens biler. Det gælder for såvel politikere, 
ansatte, borgere og gæster.
 
På udendørsarealerne ved de kommunale kulturhuse i Hinnerup, Hadsten og Hammel samt de kommunale 
haller henvises borgere og andre besøgende, der bruger tobaks- og nikotinprodukter, til områder med 
afstand til indgangspartierne.
[adresse]: EMN-2023-01833
Dok-ID: 3797283
Sagsbehandler: cmho
Byråd
29. oktober 2024  19:00
På plejecentre og i botilbud for voksne beslutter den enkelte beboer fortsat, om der må ryges og bruges 
nikotinprodukter i borgernes egen bolig.
VURDERING
Det overordnede formål med Favrskov Kommunes nye tobaks- og nikotinpolitik er at medvirke til at fremme 
sunde og attraktive arbejdspladser med et godt arbejdsmiljø i [adresse]. Samtidig skal politikken 
bidrage til at forebygge, at ansatte, borgere og besøgende udsættes for sundhedsskadeskadelige effekter 
af tobaks- og nikotinprodukter.  
Forslaget om forbud mod, at ansatte ved [adresse] anvender tobaks- og nikotinprodukter i 
arbejdstiden er bl.a. begrundet i, at medarbejdere i kommunen er rollemodeller for mange borgere bl.a. 
elever og udsatte borgere. Det sender et uhensigtsmæssigt signal, hvis medarbejdere anvender 
nikotinprodukter i arbejdstiden. 
I KL’s forebyggelsesudspil ”Fremtidens forebyggelse” fra maj 2023 indgår det som en anbefaling at indføre 
tobaks- og nikotinfri arbejdstid.
Det er ifølge gældende lov om røgfri miljøer ikke tilladt at ryge eller bruge andre tobaks- og nikotinprodukter 
på matriklen på børneinstitutioner, grundskoler og uddannelsesinstitutioner med ungdomsuddannelser, 
hvor der befinder sig børn og unge under 18 år. Forbuddet gælder for elever, ansatte, forældre og andre 
besøgende.
Det bemærkes, at den nye tobaks- og nikotinpolitik på enkelte områder indeholder muligheder for, at der 
lokalt kan aftales særlige vilkår for borgere med særlige behov i forhold til håndtering af forbuddet mod 
tobaks- og nikotinprodukter. Det drejer sig primært om særligt sårbare beboere/borgere på handicap- og 
psykiatriområdet samt på ældreområdet. Her aftaler det lokale MED-udvalg, hvordan forbuddet håndteres. 
ØKONOMI
Favrskov Kommune har forskellige tilbud til borgere og ansatte, som gerne vil have hjælp til at blive røg-, 
snus- og nikotinfri. Det er muligt at tilmelde sig disse forløb via kommunens hjemmeside. Udgifterne til disse 
forløb afholdes inden for det eksisterende budget til sundhedsfremme og forebyggelse.
INDDRAGELSE
Tobaks- og nikotinpolitikken bliver (ligesom rygepolitikken) en del af Favrskov Kommunes personalepolitik, 
som 
er 
udarbejdet 
i 
et 
samarbejde 
mellem 
ledelses- 
og 
medarbejderrepræsentanter 
i 
hovedsamarbejdsudvalget (HMU). 
Forslaget om en tobaks- og nikotinpolitik har været drøftet i HMU flere gange, senest på mødet 25. 
september 2024, hvor der var fuld opbakning til forslaget til tobaks- og nikotinpolitik. 
INDSTILLING
Kommunaldirektøren indstiller til Byrådet: 
1.
At forslaget til tobaks- og nikotinpolitik for Favrskov Kommune godkendes.
BESLUTNING
Økonomiudvalget, 22. oktober 2024:
Fraværende: Ingen
Indstilles godkendt.
Byrådet, 29. oktober 2024:
Fraværende: Gertrud Olesen, Rolf Kristoffersen
Godkendt med den ændring, at afsnit nr. 4 i forslag til tobaks- og nikotinpolitik for Favrskov Kommune 
formuleres således: ”Der er forbud mod brug af tobaks- og nikotinprodukter i [adresse] 
bygninger og på udendørsarealer i tilknytning til bygningerne samt i kommunens biler. Det gælder for såvel 
politikere, ansatte, borgere og gæster”. 
Bilag

Rygepolitik for Favrskov Kommune (3806591)

Forslag til tobaks- og nikotinpolitik for Favrskov Kommune (3784638)
